[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.7.2005

COM(2005) 309 τελικό

2003/0128 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΗΝ ΤΡΟΠΟΠΟΙΗΣΗ ΤΗΣ ΟΔΗΓΙΑΣ 74/408/ΕΟΚ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΑ ΚΑΘΙΣΜΑΤΑ, ΤΙΣ ΑΓΚΥΡΩΣΕΙΣ ΤΟΥΣ ΚΑΙ ΤΑ ΥΠΟΣΤΗΡΙΓΜΑΤΑ ΚΕΦΑΛΗΣ ΤΩΝ ΟΧΗΜΑΤΩΝ ΜΕ ΚΙΝΗΤΗΡΑ

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2003/0128 (COD)

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, τρίτο εδάφιο, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ ΓΙΑ ΤΗΝ ΤΡΟΠΟΠΟΙΗΣΗ ΤΗΣ ΟΔΗΓΙΑΣ 74/408/ΕΟΚ ΤΟΥ ΣΥΜΒΟΥΛΙΟΥ ΣΧΕΤΙΚΑ ΜΕ ΤΑ ΚΑΘΙΣΜΑΤΑ, ΤΙΣ ΑΓΚΥΡΩΣΕΙΣ ΤΟΥΣ ΚΑΙ ΤΑ ΥΠΟΣΤΗΡΙΓΜΑΤΑ ΚΕΦΑΛΗΣ ΤΩΝ ΟΧΗΜΑΤΩΝ ΜΕ ΚΙΝΗΤΗΡΑ

1. Εισαγωγή

Το άρθρο 251 παράγραφος 2 τρίτο εδάφιο στοιχείο γ) της Συνθήκης ΕΚ προβλέπει ότι η Επιτροπή διατυπώνει γνώμη για τις τροπολογίες που πρότεινε το Ευρωπαϊκό Κοινοβούλιο σε δεύτερη ανάγνωση. Η Επιτροπή εκφέρει δια του παρόντος τη γνώμη της για τις δύο τροπολογίες που πρότεινε το Κοινοβούλιο.

2. Ιστορικό του φακελου

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο: COM(2003)361 τελικό - 2003/00128(COD) -C5-0283/2003: | 20 Ιουνίου 2003 |

Ημερομηνία γνωμοδότησης του Ευρωπαϊκού Κοινοβουλίου σε 1η ανάγνωση: | 17 Δεκεμβρίου 2003 |

Ημερομηνία έγκρισης της κοινής θέσης από το Συμβούλιο: | 24 Ιανουαρίου 2005 (ομοφωνία) |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 10 Δεκεμβρίου 2003 |

Ημερομηνία γνωμοδότησης του Ευρωπαϊκού Κοινοβουλίου σε 2η ανάγνωση: | 26 Μαΐου 2005 |

3. Σκοπός της πρότασης

Η πρόταση αυτή αποτελεί μέρος ενός συνόλου τριών οδηγιών που έχουν ως στόχο την εγκατάσταση ζωνών ασφαλείας σε όλα τα επαγγελματικά οχήματα, με εξαίρεση τα αστικά λεωφορεία. Συμπληρώνει την έκδοση της οδηγίας 2003/20/ΕΚ επεκτείνοντας την υποχρεωτική χρήση ζωνών ασφαλείας σε όλα τα οχήματα.

Για τεχνικούς λόγους που έχουν σχέση με τον τρόπο κατασκευής των επαγγελματικών οχημάτων, η οδηγία 74/408/ΕΟΚ σχετικά με τα καθίσματα και τα υποστηρίγματα κεφαλής πρέπει να τροποποιηθεί. Πράγματι, για να επιτυγχάνεται με τη ζώνη ασφαλείας υψηλό επίπεδο προστασίας των χρηστών, είναι σημαντικό να εξασφαλίζεται η επαρκής αντοχή των καθισμάτων και η ικανότητά τους να απορροφούν την ενέργεια της κρούσης. Η πρόταση περιέχει επίσης την απαγόρευση της τοποθέτησης καθισμάτων πλαγίως για λόγους ασφαλείας των χρηστών.

4. Γνώμη της Επιτροπής για τις τροπολογίες του Ευρωπαϊκού Κοινοβουλίου

Στη συνεδρίαση ολομελείας της 26ης Μαΐου 2005, το Ευρωπαϊκό Κοινοβούλιο απέρριψε τις τροπολογίες 1 έως 4 και ενέκρινε τις τροπολογίες 5 και 6. Οι τροπολογίες αυτές έχουν ως στόχο να επιτρέπεται η τοποθέτηση καθισμάτων πλαγίως σε ορισμένα είδη πούλμαν για μια περίοδο πέντε ετών.

Η Επιτροπή αποδέχεται τις τροπολογίες του Ευρωπαϊκού Κοινοβουλίου.

5. Συμπέρασμα

Δυνάμει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της όπως ορίζεται ανωτέρω.